บิณฑ์ บรรลือฤทธิ์

บิณฑ์ บรรลือฤทธิ์ (เกิด 27 พฤษภาคม พ.ศ. 2505) ชื่อเล่น ท็อป เป็นผู้จัดการฝ่ายกิจกรรมพิเศษ มูลนิธิร่วมกตัญญู นักแสดง ผู้กำกับภาพยนตร์ นักสังคมสงเคราะห์ชาวไทย

**ประวัติ**
บิณฑ์ บรรลือฤทธิ์ มีชื่อเล่นว่า ท็อป เกิดเมื่อวันที่ 27 พฤษภาคม พ.ศ. 2505 ที่อำเภอสระแก้ว จังหวัดปราจีนบุรี (ปัจจุบัน คือ จังหวัดสระแก้ว) เป็นบุตรของนายชูชาติ กับนางปรางทิพย์ บรรลือฤทธิ์ บิณฑ์ มีน้องชายฝาแฝดซึ่งเป็นนักแสดงด้วยเหมือนกัน คือ เอกพันธ์ บรรลือฤทธิ์ ปัจจุบันสำเร็จการศึกษาระดับปริญญาโท สาขาวิทยาการการจัดการจาก มหาวิทยาลัยราชภัฎธนบุรี และปริญญาตรี จากคณะบริหารธุรกิจ มหาวิทยาลัยรามคำแหง
เริ่มเข้าสู่วงการด้วยการถ่ายแบบและแสดงเป็นตัวประกอบในภาพยนตร์เรื่อง นิจ เมื่อปี 2526 โดยแสดงเป็นเพื่อนเจ้าบ่าวของสรพงศ์ ชาตรี คู่กับเอกพันธ์น้องชายฝาแฝดของเขา ก่อนจะมารับบทนำจากการแนะนำของ คมน์ อรรฆเดช ในเรื่อง "ตำรวจเหล็ก" คู่กับ มาช่า วัฒนพานิช ซึ่งเป็นนักแสดงใหม่ด้วยกันทั้งคู่ และมีชื่อเสียงโด่งดังมาจากละครโทรทัศน์ เรื่อง "แผลเก่า" ทางช่อง 7 เมื่อปีพ.ศ. 2531 โดยรับบทเป็น "ไอ้ขวัญ" แสดงคู่กับชุติมา นัยนา จากนั้นจึงมีผลงานที่เป็นที่รู้จักอีกคือเรื่อง  "เหตุเกิดที่ สน." เมื่อ พ.ศ. 2533 โดยรับบทเป็น หมวดปลิว นายตำรวจประจำ สน.
ผลงานเด่น ๆ ทางภาพยนตร์ได้แก่ บางระจัน เมื่อปีพ.ศ. 2544 รับบทเป็น "อ้ายทองเหม็น" ซึ่งได้รับรางวัลตุ๊กตาทองนักแสดงนำชายยอดเยี่ยมด้วย และยังมีผลงานกำกับการแสดงจากเรื่อง ตำนานกระสือ ใน พ.ศ. 2545, ช้างเพื่อนแก้ว ในปีพ.ศ. 2546, เดอะโกร๋น ก๊วนกวนผี ในปีพ.ศ. 2547 และปัญญา เรณู ในปีพ.ศ. 2554 นอกจากนี้ยังเคยรับบทเป็นพระราชาอินเดียในภาพยนตร์ฮอลลีวูดที่มาถ่ายทำในประเทศไทยด้วยคืออเล็กซานเดอร์ มหาราชชาตินักรบ ส่วนผลงานละครโทรทัศน์ในระยะหลัง ๆ มีเพียงเรื่องรุกฆาต ทางช่อง 7 เมื่อปีพ.ศ. 2552 ในฐานะดารารับเชิญ
ในกลางปี พ.ศ. 2552 ปรากฏเป็นข่าวว่าได้เข้าสมัครเป็นสมาชิกพรรคเพื่อไทยพร้อมกับ เอกพันธ์ น้องชายฝาแฝด และจะลงเลือกตั้งในคราวต่อไปด้วยแต่ต่อมาเจ้าตัวได้ปฏิเสธ โดยบอกว่าเพียงแค่ได้รับทาบทาม แต่ไม่เคยคิดเล่นการเมือง อีกทั้งเพียงแค่งานการแสดงและงานสาธารณกุศลก็ล้นมืออยู่แล้ว แต่ก่อนหน้านั้นก็เคยลงสมัครรับเลือกตั้ง ส.ส. พ.ศ. 2538 ในนามพรรคนำไทย มาแล้วครั้งหนึ่ง แต่ไม่ได้รับเลือกตั้ง
ซึ่งด้านงานการแสดงนั้น เจ้าตัวเคยให้สัมภาษณ์ว่าเป็นบุคคลที่เลือกรับบท โดยจะรับบทเฉพาะดี ๆ แตกต่างจากเอกพันธ์น้องชาย เนื่องจากเคยเป็นพระเอกมาก่อน และเคยได้รับรางวัลนักแสดงนำชายมาแล้วถึง 5 รางวัลด้วยกัน
22 ตุลาคม พ.ศ. 2559 บิณฑ์ บรรลือฤทธิ์ ผู้จัดการฝ่ายกิจกรรมพิเศษมูลนิธิร่วมกตัญญู พระเอกชื่อดังเข้าอุปสมบทอย่างเรียบง่าย ณ อุโบสถวัดบางแวก แขวงคูหาสวรรค์ เขตภาษีเจริญ เพื่อน้อมรำลึกถึงพระมหากรุณาธิคุณอย่างหาที่สุดมิได้และถวายความอาลัยแด่พระบาทสมเด็จพระปรมินทรมหาภูมิพลอดุลยเดช โดยพิธีอุปสมบทครั้งนี้มีท่านพระครูธีรธรรมานันท์ เจ้าคณะแขวงบางแวก เจ้าอาวาสวัดบางแวก เป็นพระอุปัชฌาย์ ได้รับฉายาทางพระพุทธศาสนาว่า อาจิตปุญโญ แปลว่า ผู้ทำบุญไว้ดีแล้ว

**งานอาสาสมัคร**
นอกจากงานแสดงแล้ว เขายังเป็นที่รู้จักจากการเป็นอาสาสมัครในมูลนิธิร่วมกตัญญูเป็นเวลากว่า 30 ปี ในช่วงเดือนสิงหาคม ถึงเดือนกันยายน พ.ศ. 2562 เขากลับมาเป็นที่รู้จักอีกครั้งจากการช่วยเหลือผู้ประสบภัยน้ำท่วมที่จังหวัดอุบลราชธานี โดยเขาได้เปิดรับบริจาคเงินเพื่อช่วยเหลือผู้ประสบภัยจนกระทั่งมียอดบริจาคทรัพย์สินรวมทั้งสิ้น 400 กว่าล้านบาท แต่ได้ลาออกไปในเดือนตุลาคม พ.ศ. 2563 หลังผู้จัดการไม่ต้องการให้เขาพูดเรื่องทางการเมืองท่ามกลางการประท้วงในประเทศไทย พ.ศ. 2563; เขาเป็นผู้สนับสนุนพระมหากษัตริย์

**ผลงานภาพยนตร์**
 ข้ามากับพระ 2527- ทับทิมโทน 2528- เพลงสุดท้าย 2528- ไอ้หนูภูธร 2528- คนดีที่บ้านด่าน 2528- ปลัดเพชรบ่อพลอย 2528- ผัวเชลย 2528- ตำรวจเหล็ก 2529- ร้อยป่า 2529- ดังกว่าปืน 2529- บุกเดี่ยว 2529- ปล้น 2529- ลุยรำมะนา 2529- 4นัดตัดชีพ3 2529- ก้อ โอเคน่ะ 2530- พรหมจารีสีดำ 2530- ตะวันเพลิง 2530- กระทิงเหล็ก 2530- รักทรมาน 2530- คนดิบ 2530- ชาติชายต้องไว้ลาย 2530- จงรัก 2531- ด้วยรักคิดถึง 2531- น.ส. บังอร 2531- นางกลางไฟ 2531- ปีศาจสีเงิน 2531- เราสอง 2531- ไอ้ด่างเกยชัย 2531- ตัวกูผู้ชนะ 2532- ทับเทวา 2532- นรกสั่งตาย 2532- รับจ้างตาย ตอน แลกตาย 2532- ปลุกมันขึ้นมาฆ่า 2 2532- ผีสองนาง 2532- เพชร 2532- มโนราห์ท่าเรือ 2532- รอยไถ 2532- สมิงดงดิบ 2532- สาวดินระเบิด 2532- เจ้าพ่อ 2532 (รีเมคจาก นักเลงเรียกพ่อ) - พันตำรวจตรีเชิดชัย- ฟ้าสางที่ฝ้งโขง 2532- 3 อันตราย 2533- 7 ป่าช้า ตอนผีแหกท้อง 2533- กระสือกัดปอบ 2533- ข้ามาจากสวรรค์ 2533- นางพญางูผี 2 2533- บ้าแล้วต้องฆ่า 2533- ปลุกมันขึ้นมาฆ่า 3 ตอน จ๊ะเอ๋ผีหัวขาด 2533- ปีศาจสงคราม 2533- ปีศาจแมงมุมสาว 2533- ผีสำออย 2533- ไอ้เพชร บ ข ส 2533- เพชฌฆาตดำ 2533- ท้าลุย 2533- หัวใจเหล็ก 2533- คนพันธ์ดุ 2533- ลำเพลินปืนโหด 2533- เพชรฆาตเหล็ก 2534- 2 เดนนรก 2534- พยัคฆ์ร้ายเซียงชุน 2534- 5 สาวผ่านนรก 2534- เพชรฆาตโหดสิงห์ป่าชุม 2534- บ้าดีเดือด 2534- เก่งจริงนะตัวแค่เนี้ยะ 2535- ทายาทไอ้ฝาง ร.ฟ.ท. 2535- โป้ง โป้ง ชึ่ง 2535- หินเหล็กไฟ 2535- ไอ้เพชร บ ข ส ภาค 2 2535- 2 มืปืนสารวัตรใหญ่ 2535- อีหนูภูธร 2536- จระเข้ผีสิง 2536- เสียงแคน ดอกคูน 2536- ลำเพลิน เพลงรัก 2536- อินทรีแดนเถื่อน 2537- 3 มือปืนสารวัตรใหญ่. 2537- ม้งกรจ้าวท่า 2537- มนต์รักเพลงลูกทุ่ง 2538- มนต์เพลงรักก้องโลก 2538- คนล่าคน 2539- บางระจัน 2543- ตำนานกระสือ 2545- พ่อตาต๊ะติ้งโหน่ง 2546- ช้างเพื่อนแก้ว 2546- อเล็กซานเดอร์ มหาราชชาตินักรบ (ภาพยนตร์ฮอลลีวูด 2547)- อ. หนูกันภัย ศึกมหายันต์ 2553- ทาสรักอสูญ 2557- ทองดีฟันขาว 2560

**ละครโทรทัศน์**
 2531 แผลเก่า ช่อง 7- 2532 ปริศนาของเวตาล ช่อง 7- 2532 คนเหนือดวง ช่อง 7- 2532 ศึกถลาง ช่อง 11- 2533 กฎแห่งกรรม ตอน คนมีบาป ช่อง 7- 2533 เหตุเกิดที่ สน. ช่อง 7- 2534 ไผ่แดง ช่อง 7- 2535 เมืองโพล้เพล้ ช่อง 7- 2535 ตราบดินสิ้นฟ้า ช่อง 3- 2536 พรุ่งนี้ฉันจะรักคุณ ช่อง 5- 2536 พิศวง พิศวาส ช่อง 9- 2536 เพลงบินใบงิ้ว ช่อง 9 รับบท แนวไพร- 2538 ยอดตำรวจหญิง ตอนมุ่งหน้าคว้าดาว ช่อง 7- 2539 เบญจรงค์ห้าสี ช่อง 7- 2539 เมียหมายเลข 1 ช่อง 5- 2539 เกาะสวาทหาดสวรรค์ ช่อง 7- 2540 ภูตคนอลเวง ช่อง 7 รับบท ธรรมะ- 2540 หลานสาวคุณหญิง ช่อง 5- 2540 สัมปทานหัวใจ ช่อง 7- 2541 กามเทพเล่นกล ช่อง 7- 2542 หนุ่มทิพย์ ช่อง 7- 2542 กองร้อย501ช่อง 7- 2544 ฉันชื่อไศลา ช่อง 7- 2544 นายฮ้อยทมิฬ ช่อง 7- 2544 กองร้อย501 ภาค2 ตอนแผ่นดินข้าใครอย่าแตะช่อง 7- 2545 สมิงบ้านไร่ ช่อง 3- 2546 ฝนใต้ ช่อง 7- 2546 น.ส.สัปเหร่อ ช่อง 3 (นักแสดงรับเชิญ)- 2547 ฟ้าใหม่ ช่อง 7- 2550 ฟ้า หิน ดิน ทราย ช่อง 7- 2550 ตากสินมหาราช ช่อง 3- 2552 รุกฆาต ช่อง 7 (นักแสดงรับเชิญ)- 2552 มนต์รักบ้านทุ่ง ช่อง 9- 2558 ข้ามากับพระ ช่อง 7- 2561 ชาติลำชี ช่อง 7- 2562 ตะกรุดโทน ช่อง 7

**ละครสั้น ชุดปากกาทอง ทางช่อง 7**
 2535 ลูกทาสในเรือนเบี้ย- 2535 คืนร้างคืนรัก- 2535 ชั่วดีพี่สะใภ้- 2536 นรกในใจ- 2536 กระต่ายต้องแร้ว- 2537 เกวลีสอยดาว - 2538 ความรักไม่มีกำแพง- 2539 ความสมหวังของแก้ว- 2539 คืนร้าง คืนรัก

**มิวสิกวิดีโอ**
 เพลง ลมจ๋า ของ พัชรา แวงวรรณ (2531)- เพลง รักฉันนั้นเพื่อเธอ ต้อม เรนโบว์ (2535)

**ผลงานกำกับ**
2538 มนต์รักเพลงลูกทุ่ง
*2545 ตำนานกระสือ
*2546 ช้างเพื่อนแก้ว
*2547 เดอะโกร๋น ก๊วนกวนผี
*2554 ปัญญา เรณู
*2555 ปัญญา เรณู 2
*2556 ปัญญา เรณู 3 รูปูรูปี
*2557 กรรไกร ไข่ ผ้าไหม
*2559 กระสือครึ่งคน 
*2560 ทองดีฟันขาว
*2562 ฮักบี้ บ้านบาก
*2566 พ่อจ๋าหนูรักพ่อ
*2567 ปล้นเหนือเมฆ

**อ้างอิง**

**แหล่งข้อมูลอื่น**
 Bhin.fanclub
หมวดหมู่:บุคคลจากอำเภอเมืองสระแก้ว
หมวดหมู่:พุทธศาสนิกชนชาวไทย
หมวดหมู่:บุคคลฝาแฝดจากประเทศไทย
หมวดหมู่:นักแสดงชายชาวไทย
หมวดหมู่:นักแสดงฝาแฝดเหมือน
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลเมขลา สาขานักแสดงนำชายดีเด่น
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
หมวดหมู่:ผู้กำกับภาพยนตร์ชาวไทย
หมวดหมู่:ผู้กำกับละครโทรทัศน์ชาวไทย
หมวดหมู่:ศิลปินที่เป็นแนวร่วมกปปส.
หมวดหมู่:พรรคนำไทย
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏธนบุรี
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย